**O B R A Z L O Ž E N J E**

**Godišnjeg izvještaja o izvršenju Financijskog plana DV Ćok Tkon od 01.01. do 31.12.2023. godine**

Pravilnikom o polugodišnjem i godišnjem izvještaju o izvršenju proračuna i financijskog plana („Narodne novine“ broj 85/2023), propisano je da Godišnji izvještaj o izvršenju financijskog plana sadrži:

1. Opći dio financijskog plana koji čini Račun prihoda i rashoda i Račun financiranja,

2. Posebni dio financijskog plana po programskoj klasifikaciji,

3. Obrazloženje ostvarenja prihoda i primitaka, rashoda i izdataka,

4. Izvještaj o zaduživanju na domaćem i stranom tržištu novca i kapitala,

5. Izvještaj o korištenju sredstava fondova Europske unije,

6. Izvještaj o danim zajmovima i potraživanjima po danim zajmovima i

7. Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova.

|  |
| --- |
| **Opći dio financijskog plana** |

Opći dio financijskog plana u Godišnjem izvještaju o izvršenju financijskog plana za razdoblje od 01.01. do 31.12.2023. godinu iskazuje prihode i primitke te rashode i izdatke navedenog razdoblja, a prezentira se slijedećim izvještajima:

* Izvještaj o izvršenju financijskog plana
* Prihodi i rashodi prema ekonomskoj klasifikaciji
* Prihodi i rashodi prema izvorima financiranja
* Rashodi prema funkcijskoj klasifikaciji
* Račun financiranja prema ekonomskoj klasifikaciji
* Račun financiranja prema izvorima financiranja

Prihodi poslovanja za izvještajno razdoblje od 01.01. do 31.12.2023. godine iznose **115.256,42 eur**. Prihodi od prodaje nefinancijske imovine i primici o zaduživanju u izvještajnom razdoblju nisu ostvareni.

Ukupni prihodi za 2023. godinu planirani su u iznosu od 115.455,00 eur. Ostvareni prihodi za navedeno razdoblje u odnosu na godišnji plan iznose 115.256,42 eur ili 99,83%.

Pomoći od subjekata unutar općeg proračuna na godišnjoj razini planirani su u iznosu od 5.445,00 eur a u izvještajnom razdoblju ostvarene su u iznosu od 5.571,37 eur ili 102,32%, u istom izvještajnom razdoblju prethodne godine pomoći od subjekata unutar općeg proračuna izvršene su u iznosu od 1.592,67 eur ili 349,81%. Pomoći iz Državnog proračuna za fiskalnu održivost dječjih vrtića planirani su u iznosu od 4.065,00 eur a izvršeni su u iznosu od 4.194,00 eur, kako su sredstva dostavljena krajem prosinca nije bilo mogućnosti izvršiti izmjenu financijskog plana, a sredstva su utrošena u iznosu u kojem su i pristigla.

Prihodi od naknada koje uplaćuju roditelji za vrtić na godišnjoj razini planirani su u iznosu od 15.944,00 eur a u izvještajnom razdoblju ostvareni su u iznosu od 15.619,57 eur ili 97,97%, u istom izvještajnom razdoblju prethodne godine izvršeni su u iznosu od 12.877,05 eur ili 121,30%, a što je rezultat povećanja broja upisane djece.

Prihodi od donacija na godišnjoj razini planirani su u iznosu od 500,00 eur te su izvještajnom razdoblju ostvareni su u iznosu od 500,00 eur ili 100,00%, u istom izvještajnom razdoblju prethodne godine navedeni prihodi nisu ostvareni.

Prihodi iz nadležnog proračuna na godišnjoj razini planirani su u iznosu od 93.510,00 eur a u izvještajnom razdoblju ostvareni su u iznosu od 93.510,00 eur ili 100,00%, u istom izvještajnom razdoblju prethodne godine prihodi iz nadležnog proračuna ostvareni su u iznosu od 71.238,97 eur ili 131,26%, povećanje se odnosi zbog većeg broja upisane djece a i rasta cijena proizvoda na tržištu.

Ostali prihodi na godišnjoj razini planirani su u iznosu od 56,00 eur, u izvještajnom razdoblju ostvareni su u iznosu od 55,48 eur ili 99,07% a u istom izvještajnom razdoblju prethodne godine ostali prihodi nisu ostvareni.

Ukupni rashodi financijskog plana za izvještajno razdoblje od 01.01. do 31.12.2023. godine iznose **115.049,06 eur**.

Rashodi poslovanja na godišnjoj razini planirani su u iznosu od 115.455,00 eur, a ostvareni su u iznosu od 115.049,06 eur, odnosno 99,65%, u istom izvještajnom razdoblju prethodne godine navedeni rashodi izvršeni su u iznosu od 93.136,26 eur ili 123,53%, a što je najvećim dijelom posljedica povećanja cijena na tržištu i većeg broja upisane djece.

Rashodi za zaposlene na godišnjoj razini planirani su u iznosu od 81.620,00 eur a ostvareni su u iznosu od 81.389,61 eur ili 99,72% a u itom izvještajnom razdoblju prethodne godine navedeni rashodi izvršeni su u iznosu od 65.039,60 eur ili 125,14%. U izvještajnom razdoblju zaposlena je pripravnica – pedagog.

Materijalni rashodi na godišnjoj razini planirani su u iznosu od 33.500,00 eur a ostvareni su u iznosu od 33.324,45 eur ili 99,48% a u itom izvještajnom razdoblju prethodne godine navedeni rashodi izvršeni su u iznosu od 27.744,94 eur ili 120,11%, povećanje se odnosi zbog većeg broja upisane djece a i rasta cijena proizvoda na tržištu.

Financijski rashodi na godišnjoj razini planirani su u iznosu od 335,00 eur a ostvareni su u iznosu od 335,00 eur ili 100,00% a u itom izvještajnom razdoblju prethodne godine navedeni rashodi izvršeni su u iznosu od 351,72 eur ili 95,25%.

Rashodi za nabavu nefinancijske imovine nisu planirani.

Izdaci za financijsku imovinu i otplate zajmova nisu planirani.

Iz prethodno navedenog proizlazi da je u izvještajnom razdoblju ostvaren višak prihoda u iznosu od 207,36 eur. Manjak prihoda prethodne godine iznosio je 823,11 eur, te je isti planiran za pokriće u tekućem izvještajnom razdoblju, međutim nisu se uspjela naplatiti sva potraživanja tako da će se ostvareni manjak izvještajnog razdoblja, u iznosu od 615,75 eur, prenijeti za pokriće u slijedećem izvještajnom razdoblju.

Rashodi poslovanja analitički su prikazani u okviru Posebnog dijela financijskog plana.

|  |
| --- |
| **Posebni dio financijskog plana**  |

Posebni dio financijskog plana u Godišnjem izvještaju o izvršenju financijskog plana za izvještajno razdoblje od 01.01. do 31.12.2023. godine iskazuje rashode i izdatke navedenog izvještajnog razdoblja, a prezentira se slijedećem izvještaju:

* Izvršenje po programskoj klasifikaciji

**Posebni dio financijskog plana po programskoj klasifikaciji**

U posebnom dijelu financijskog plana iskazanom po programskoj klasifikaciji evidentirani su rashodi kroz aktivnosti i projekte koji su povezani u programe na temelju zajedničkih ciljeva.

U okviru redovnog programa brige o djeci održane su izvannastavne aktivnosti kroz različite sadržaje, kao što su MA-TA dvoboj, Škrapić, posjet kazalištu u Zadru.

Rashodi i izdaci ostvareni u izvještajnom razdoblju od 01.01. do 31.12.2023 godine bili su određeni visinom i namjenom ostvarenih prihoda te su od planiranih sredstava na godišnjoj razini u iznosu od 115.455,00 eur realizirani u iznosu od 115.049,06 ili 99,65%.

|  |
| --- |
| **Izvještaj o zaduživanju na domaćem i stranom tržištu novca i kapitala**  |

U izvještajno razdoblju nije bilo zaduživanja na domaćem i stranom tržištu novca i kapitala.

|  |
| --- |
| **Izvještaj o korištenju sredstava fondova Europske unije**  |

U izvještajno razdoblju nisu se koristila sredstva Europske unije.

|  |
| --- |
| **Izvještaj o danim zajmovima i potraživanjima po danim zajmovima** |

U izvještajnom razdoblju nisu se davali zajmovi.

|  |
| --- |
| **Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova.** |

Potraživanja DV Ćok na dan 31.12.2023. godine iznosila su 1.619,68 eur a odnose se na:

- Potraživanja od PU za više plaćeni porez na dohodak u iznosu od 159,81 eur,

- Potraživanja od HZZO za bolovanje preko 42 dana u iznosu od 1.091,59 eur i

- Potraživanja od roditelja u iznosu od 368,28 eur.

Obveze DV Ćok na dan 31.12.2023. godine iznosile su 12.652,78 eur a odnose se na:

- Obveze za plaće i prijevoz na posao i s posla 12/2023 u iznosu od 7.254,33 eur,

- Obveze prema dobavljačima u iznosu od 5.398,45 eur.

Stanje novčanih sredstava na početku izvještajnog razdoblja iznosilo je 6.864,95 eur dok je stanje novčanih sredstava 31.12.2023.godine iznosilo 10.785,64 eur.

DV Ćok nema sudskih sporova u izvještajnom razdoblju.